મુખ્ય દ્વાર પણ આ ગોળાઈમાંથી જ છે. ફોયરમાં ગયા બાદ તે પશ્ચિમમાં વાયવ્ય તરફ છે. આમ ઘરનો ફ્લો પણ નકારાત્મક છે. તેથી વિચારો વધારે આવે અને બાળકોનો વિકાસ ધીમો રહે. લિવિંગ રૂમ ઉત્તરથી ઉત્તરી ઇશાનના ભાગમાં છે જે સારું ગણાય. અહી હકારાત્મકતા વધારે રહે પણ અહીની બેઠક વ્યવસ્થા નૈરુત્ય તરફ મુખ રાખવાવાળી છે. જેના કારણે થોડી ઉગ્રતા રહે. વિચારોમાં ભૌતિકતા આવે. જેના કારણે જીવનના સાચા સુખની પ્રતીતિ ન થાય. ઇશાનમાં ખુલ્લી જગ્યા સારી ગણાય. બ્રહ્મમાં ડાયનિંગ રૂમ હોય ત્યારે સમગ્ર પરિવાર એક સાથે બેસીને જમે તેવા સંજોગો ઘટે. પૂર્વનો બેડ રૂમ યુગલો માટે યોગ્ય ન ગણાય. અને વળી અહી દક્ષિણ તરફ મસ્તક રાખીને સૂવાની વ્યવસ્થા તામસી વિચારો આપે. આજ રીતે અગ્નિમાં પણ યુગલે ન રહેવાય. તેમના જીવન માં સતત વૈચારિક મતભેદ રહે. અને નાનીનાની વાતમાં તેઓ શોખથી લડતાં રહે. પણ અલગ ન થાય તેથી પરિવારને તકલીફ પડે. દક્ષિણમાં ટોઇલેટ યોગ્ય રીતે ન હોય તો તે જનરેશન ગેપની સમસ્યા આપે. જેના થકી ઘરનું વાતાવરણ ભારેલા અગ્નિ જેવું રહે. નૈરુત્યમાં બેડરૂમ યોગ્ય ગણાય. પણ અહી પશ્ચિમ તરફ માથું રાખીને સૂવાથી નિંદ્રા અહીં પણ તંદ્રાની અનુભૂતિ થાય. વિચારો વધે. ઊર્જા ઓછી થતી લાગે. વોર્ડરોબ ઉત્તર તરફ હોય તો તે તણાવ કરાવે. યુટિલિટી માટેની વ્યવસ્થા પશ્ચિમમાં હોઈ શકે. વાયવ્યમાં રસોડું હોઈ શકે. રસોઈની દિશા પણ યોગ્ય છે. પણ સ્ટોર રૂમ બહારની તરફ પશ્ચિમ વાયવ્યમાં છે તે યોગ્ય ન ગણાય. અનાજ વધારે વપરાય. પેટની સમસ્યા આવી શકે. ઉત્તર ની દીવાલ કોમન છે. જે પુરુષનો આત્મવિશ્વાસ ઓછો કરી શકે.પશ્ચિમ કરતા પૂર્વમાં ઓપનિંગ વધારે છે જે સારું ગણાય. કોઈ પણ ઘર નકારાત્મક હોઈ શકે. પણ તેને હકારાત્મક કરવાના નિયમો ભારતીય વાસ્તુમાં છે. સર્વપ્રથમ તો સૂચન પછીના નકશા પ્રમાણેની રચના કરવી જરુરી છે.